**ODBORNÉ TEMATICKÉ Okruhy PRE ŠTÁTNU SKÚŠKU**

**BAKALÁRSKEHO ŠTÚDIA NA LF TU VO ZVOLENE**

**PRE AKADEMICKÝ ROK 2021/2022**

Študijný program: **APLIKOVANÁ ZOOLÓGIA A POĽOVNÍCTVO**

tematický okruh: **BIOLÓGIA POĽOVNEJ ZVERI**

1. Definícia zveri, rozdelenie poľovných druhov zveri a ich legislatívne zaradenie. Biológia a ekológia jelenej a srnčej zveri (Rozšírenie, morfológia, vývoj parožia, vývoj chrupu, stopy, znaky a zvuky, nároky na životné prostredie, spôsob života, rozmnožovanie, sexuálna a veková štruktúra, potrava, významné druhy predátorov, hospodársky význam).
2. Biológia a ekológia danielej, muflonej a diviačej zveri (Rozšírenie, morfológia, vývoj parožia, rohov, resp. vývoj chrupu, stopy, znaky a zvuky, nároky na životné prostredie, spôsob života, rozmnožovanie, sexuálna a veková štruktúra, potrava, významné druhy predátorov, hospodársky význam).
3. Biológia a ekológia zajačej a kamzičej zveri (Druhy, rozšírenie, morfológia, vzorce chrupu, stopy, znaky a zvuky, nároky na životné prostredie, spôsob života, rozmnožovanie, sexuálna a veková štruktúra, potrava, významné druhy predátorov, hospodársky význam).
4. Biológia a ekológia dravej srstnatej zveri (Druhy, rozšírenie, morfológia, vzorce chrupu, stopy, znaky a zvuky, nároky na životné prostredie, spôsob života, rozmnožovanie, sexuálna a veková štruktúra, potrava, hospodársky význam).
5. Biológia a ekológia pernatej zveri (Druhy, rozšírenie, morfológia, stopy, nároky na životné prostredie, spôsob života, rozmnožovanie, sexuálna a veková štruktúra, potrava, hospodársky význam).

tematický okruh: **NÁUKA O ŠKODLIVÝCH ČINITEĽOCH LESA**

1. Predmet a poslanie lesníckej fytopatológie a ochrany lesa - definícia, história, rozdelenie, úlohy, integrovaná ochrana lesa, odborné inštitúcie zaoberajúce sa problematikou ochrany lesa). Rozdelenie pôvodcov chorôb a škodlivých činiteľov z aspektu lesníckej fytopatológie a ochrany lesa – pôvodcovia chorôb, škodlivých činiteľov; evidencia škodlivých činiteľov v zmysle platnej legislatívy. Choroba stromu, pôvodcovia a podmienky vzniku - definícia choroby; podmienky, príčiny vzniku a rozširovanie chorôb. Priebeh ochorenia a jeho symptómy - infekčný cyklus, vlastná ochrana a obrana hostiteľa; rozklad dreva; symptómy chorôb. Metódy diagnostiky chorôb. Ochranné a obranné opatrenia proti fytopatogénnym organizmom (rozdelenie a charakteristika). Legislatíva v ochrane lesa a lesníckej fytopatológii - zákony, vyhlášky, karanténa rastlín (definícia, karanténni škodcovia) .
2. Najvýznamnejšie choroby ihličnatých drevín v mladších a starších porastoch vyvolané predbunkovými, prokaryotickými a eukaryotickými organizmami – významní pôvodcovia, ich makroskopické znaky,  opis poškodenia, bionómia a  infekčný cyklus, príčiny a dôsledky, kontrola, ochrana a obrana. Saprofytické drevokazné huby ihličnatých drevín - významné druhy a základná charakteristika. Choroby semien, semenáčikov a sadencov ihličnatých drevín - najvýznamnejšie choroby semien, infekčný cyklus, opis poškodenia, kontrola, ochrana a obrana).
3. Najvýznamnejšie choroby listnatých drevín v mladších a starších porastoch vyvolané predbunkovými, prokaryotickými a eukaryotickými organizmami - významní pôvodcovia, ich makroskopické znaky,  opis poškodenia, bionómia a  infekčný cyklus, príčiny a dôsledky, kontrola, ochrana a obrana. Saprofytické drevokazné huby listnatých drevín - významné druhy a  základná charakteristika. Choroby semien, semenáčikov a sadencov listnatých drevín - najvýznamnejšie choroby semien, infekčný cyklus, opis poškodenia, kontrola, ochrana a obrana).
4. Biotické škodlivé činitele – hmyz, zver, nežiadúca vegetácia v ihličnatých a listnatých porastoch. Významné druhy hmyzích škodcov na drevinách smrek, jedľa, borovica, smrekovec, buk, dub, jaseň, brest, topoľ, ich bionómia, opis poškodenia, príčiny aktivizácie a dôsledky, kontrola, metódy ochrany a obrany. Škody zverou na lesných porastoch a poľnohospodárskych kultúrach (druhy poškodenia, príčiny vzniku, zisťovanie a evidencia škôd zverou, metódy ochrany a obrany. Vývoj škôd zverou na Slovensku a vplyv raticovej zveri na obnovu lesných porastov. Nežiadúca vegetácia - definícia, spôsob poškodzovania, príčiny aktivizácie a dôsledky, metódy ochrany a obrany.
5. Antropogénne škodlivé činitele - definícia; rozdelenie – zástupcovia - charakteristika; metódy ochrany a obrany). Abiotické škodlivé činitele (definícia; rozdelenie abiotických škodlivých činiteľov, charakteristika; metódy ochrany). Karenčné javy - základná charakteristika, príčiny, symptómy, dôsledky. Globálne klimatické zmeny a ich dopad na zdravotný stav a stabilitu lesných porastov (príčiny, dôsledky, prognóza).

tematický okruh: **POĽOVNÍCKA KYNOLÓGIA**

1. Význam poľovníckej kynológie, história a jej postavenie v súčasnosti na Slovensku.
2. Poľovnícka kynológia ako súčasť poľovníctva. Triedenie psov do skupín podľa FCI, ich charakteristika a použitie.
3. Chovateľský a zápisný poriadok, výstavy a výstavný poriadok.
4. Skúšky poľovnej upotrebiteľnosti psov.
5. Praktické chovateľstvo a starostlivosť o psov a ich zdravie.

tematický okruh: **POĽOVNÍCKE STRELECTVO**

1. Poľovnícke strelectvo ako súčasť poľovníctva. Rozdelenie a konštrukcia zbraní a streliva.
2. Charakteristika guľových poľovných zbraní, kaliber, zisťovanie ich vlastností, legislatíva o zbraniach a strelive.
3. Charakteristika brokových poľovných zbraní, kaliber, zisťovanie ich vlastností, legislatíva o zbraniach a strelive.
4. Balistika (vnútorná, prechodová, vonkajšia), optimálna nástrelná vzdialenosť, vplyv veľkých polohových uhlov cieľa na posun stredného zásahu.
5. Zásady používania a údržby palných strelných zbraní a streliva, zásady prvej pomoci pri úrazoch v poľovníctve

tematický okruh: **POĽOVNÍCTVO**

1. Poľovnícka rajonizácia chovu zveri a zaraďovanie poľovných revírov do kvalitatívnych tried na Slovensku, princíp a význam.
2. Poľovnícke plánovanie, druhy plánov v poľovníctve, legislatíva. Zásady plánovania chovu a lovu raticovej a malej zveri, veľkoplošný poľovnícky manažment zveri.

1. Poľovnícka starostlivosť o zver a jej zdravie, zásady a význam. Odstrel zveri ako chovateľské opatrenie, spôsoby poľovania, ciele a zásady jeho realizácie, legislatíva.
2. Zisťovanie početnosti poľovnej zveri, význam, jej selekcia a regulácia početnosti, zásady realizácie na princípe trvalej udržateľnosti poľovníctva.
3. Organizované poľovníctvo na Slovensku, jeho história a vývoj, Slovenský poľovnícky zväz, Slovenská poľovnícka komora, funkcie a význam poľovníctva, poľovnícka etika, zvyklosti a tradície.